Document ID: 32009D0540

KOMISIJAS LĒMUMS
(2009. gada 10. jūlijs),
ar ko groza Lēmumu 2002/253/EK attiecībā uz gadījumu definīcijām ziņošanai par A gripu H1N1 Kopienas tīklā
(izziņots ar dokumenta numuru C(2009) 5465)
(Dokuments attiecas uz EEZ)
(2009/540/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1998. gada 24. septembra Lēmumu Nr. 2119/98/EK par epidemioloģiskās uzraudzības un infekcijas slimību kontroles tīkla izveidošanu Kopienā (1) un jo īpaši tā 3. panta c) punktu,
tā kā:
(1)
Saskaņā ar 2. pantu Komisijas 2002. gada 19. marta Lēmumā 2002/253/EK, ar ko nosaka gadījumu definīcijas ziņošanai par infekcijas slimībām Kopienas tīklā saskaņā ar Eiropas Parlamenta un Padomes Lēmumu Nr. 2119/98/EK (2), gadījumu definīcijas, kas izklāstītas minētā lēmuma pielikumā, pēc vajadzības atjaunināmas, pamatojoties uz jaunākajiem zinātniskajiem datiem.
(2)
Ar Komisijas 2009. gada 30. aprīļa Lēmumu 2009/363/EK, ar kuru groza Lēmumu 2002/253/EK, ar ko nosaka gadījumu definīcijas ziņošanai par infekcijas slimībām Kopienas tīklā saskaņā ar Eiropas Parlamenta un Padomes Lēmumu Nr. 2119/98/EK (3), ieviesa jaunu gadījuma definīciju saistībā ar jauna gripas vīrusa neseno uzliesmojumu Ziemeļamerikā un nesenajiem saslimšanas gadījumiem vairākās dalībvalstīs.
(3)
Pasaules Veselības organizācija pa to laiku šo slimību ir oficiāli nosaukusi par “A gripu H1N1”. Tādēļ Lēmums 2002/253/EK jāatjaunina, lai izmantotu šo nosaukumu, nevis nosaukumu, kāds šim vīrusam piešķirts ar Lēmumu 2009/363/EK.
(4)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Lēmuma Nr. 2119/98/EK 7. pantu,
IR PIEŅĒMUSI ŠO LĒMUMU.
1. pants
Lēmuma 2002/253/EK pielikumā nosaukumu “JAUNAIS GRIPAS VĪRUSS A(H1N1) (TĀ SAUKTĀS CŪKU GRIPAS VĪRUSS A(H1N1) UN MEKSIKAS GRIPAS VĪRUSS) (1)” aizstāj ar nosaukumu “A GRIPA H1N1”.
2. pants
Šis lēmums ir adresēts dalībvalstīm.
Briselē, 2009. gada 10. jūlijā

Labels: 12
0